शीर्षक: कोरोना : 'हायड्रोक्सीक्लोरोक्वीन'च्या वापरास मुंबई उच्च न्यायालयाची परवानगी #5मोठ्याबातम्या\nवरील काल्पनिक लेखाचे शीर्षक दिल्यास, लेखाची कल्पना करा.\n
1. 'हायड्रोक्सीक्लोरोक्वीन'च्या वापरास मुंबई उच्च न्यायालयाची परवानगी

कोरोनावर कुठलेही औषध वा लस अद्याप आलेली नाही म्हणून कोरोनाबाधितांना देवाच्या भरवशावर सोडून देता येणार नाही, अस नमूद करत 'हायड्रोक्सीक्लोरोक्वीन'चा उपचारासाठी वापर करण्यास मुंबई उच्च न्यायालयानं राज्य सरकार आणि मुंबई महापालिकेला परवानगी दिली आहे. लोकसत्तानं ही बातमी दिली आहे.

कोरोना संकटाशी संबंधित मुद्दय़ांबाबत करण्यात आलेल्या विविध याचिकांवर न्यायमूर्ती दीपांकर दत्ता आणि न्यायमूर्ती अमजद यांच्या अध्यक्षतेखालील खंडपीठानं निकाल दिला आहे. 

'क्लोरोक्वीन'चा कोरोनाबाधितांसाठी उपचार म्हणून वापर करण्याचे विपरीत परिणाम होत असल्याचा दावा करणारी याचिका करण्यात आली होती. . 

'क्लोरोक्वीन' हे कोरोनावरील प्रभावी औषध असल्याचे सिद्ध झालेल नाही. भारतीय वैद्यक संशोधन परिषदेनही ते वापरण्यास मनाई केलेली नाही वा त्याच्या सेवनानं अन्य दुष्परिणाम होत असल्याचेही पुढे आलेलं नाही. सध्याच्या स्थितीत तेच एकमेव औषध असल्याचे दिसून येते, असं न्यायालयानं सुनावणीदरम्यान म्हटलं आहे.

केंद्र आणि राज्य सरकारकडे दूरदृष्टी आणि पूर्वतयारीचा अभाव आणि दोन्ही सरकारमधील समन्वयाअभावी महाराष्ट्रातील कोरोनाबाधितांची संख्या दिवसेंदिवस वाढत असल्याचंही न्यायालयानं म्हटलं आहे. 

2. मुख्यमंत्री उद्धव ठाकरेंचा रायगड दौरा रद्द

मुख्यमंत्री उद्धव ठाकरे यांचा रविवारी (14 जून) नियोजित असलेला रायगड दौरा रद्द करण्यात आला आहे. मुंबई आणि अलिबागमध्ये मुसळधार पाऊस असल्यामुळे मुख्यमंत्री उद्धव ठाकरेंचा उद्याचा दौरा रद्द करण्यात आला आहे. 

रायडगडमधील चौल, बोर्ली, मुरुड येथे निसर्ग चक्रीवादळग्रस्तांना त्यांच्या हस्ते मदत साहित्य आणि अनुदान वाटप केले जाणार होतं. एबीपी माझानं ही बातमी दिली आहे. 

उद्धव ठाकरे

दरम्यान, कोकण दौऱ्यानंतर विरोधी पक्षनेते देवेंद्र फडणवीस यांनी मुख्यमंत्री उद्धव ठाकरेंची भेट घेतली. या भेटीनंतर देवेंद्र फडणवीसांनी कोकणासाठी विविध मागण्या केल्या. 

"कोकण चक्रीवादळाच्या दौऱ्यात माझ्यासमोर जे सत्य आलं, ते मुख्यमंत्र्यांसमोर मांडलं. वादळग्रस्तांना एक रुपयाचीही मदत मिळालेली नाही. सरकारचं अस्तित्व कुठेच दिसत नाही, लोकांना शाळांमध्ये कोंबून ठेवलं आहे, विदारक चित्र उद्धवजींसमोर मांडलं. लोकांना तात्काळ रोख रक्कम मिळायला हवी, अशी मागणी मी मुख्यमंत्र्यांकडे केली," असं फडणवीस यांनी...